CELEX: 32005R2039
Language: lv
Date: 2005-12-14 00:00:00
Title: Komisijas Regula (EK) Nr. 2039/2005 ( 2005. gada 14. decembris ), ar kuru groza Regulu (EK) Nr. 1238/95, ar ko nosaka īstenošanas noteikumus Padomes Regulas (EK) Nr. 2100/94 piemērošanai attiecībā uz maksām, kuras maksājamas Kopienas Augu šķirņu birojam

15.12.2005   
            
            
               LV
            
            
               Eiropas Savienības Oficiālais Vēstnesis
            
            
               L 328/33
            
         KOMISIJAS REGULA (EK) Nr. 2039/2005
   (2005. gada 14. decembris),
   ar kuru groza Regulu (EK) Nr. 1238/95, ar ko nosaka īstenošanas noteikumus Padomes Regulas (EK) Nr. 2100/94 piemērošanai attiecībā uz maksām, kuras maksājamas Kopienas Augu šķirņu birojam
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1994. gada 27. jūlija Regulu (EK) Nr. 2100/94 par Kopienas augu šķirņu aizsardzību (1), un jo īpaši tās 113. pantu,
   Apspriedusies ar Kopienas Augu šķirņu biroja Administratīvo padomi,
   tā kā:
   
               (1)
            
            
               Komisijas 1995. gada 31. maija Regulā (EK) Nr. 1238/95, ar ko nosaka īstenošanas noteikumus Padomes Regulas (EK) Nr. 2100/94 piemērošanai attiecībā uz maksām, kuras maksājamas Kopienas Augu šķirņu birojam (2), noteiktas maksas, kas maksājamas Kopienas Augu šķirņu birojam (“Birojs”), un šo maksu apjoms.
            
         
               (2)
            
            
               Biroja finanšu rezerves ir pārsniegušas tā darbības nepārtrauktības nodrošināšanai nepieciešamo apjomu. Tādēļ ikgadējā maksa un maksas, kas attiecas uz tehnisko izskatīšanu, pārejas periodā tika samazinātas.
            
         
               (3)
            
            
               Pārejas periods, kura laikā tika samazināta ikgadējā maksa, jau bija pagarināts līdz 2007. gada beigām. Pārejas periods, kura laikā tika samazinātas maksas, kas attiecas uz tehnisko izskatīšanu, ir pagarināts līdz 2006. gada beigām.
            
         
               (4)
            
            
               Tomēr paredzams, ka, neraugoties uz pasākumiem, kas veikti, lai samazinātu Biroja finanšu rezerves, īstermiņā šo rezervju apjoms nesamazināsies. Tādēļ ikgadējo maksu ir jāturpina samazināt. Attiecīgi ir jāgroza Regula (EK) Nr. 1238/95.
            
         
               (5)
            
            
               Šajā regulā paredzētie pasākumi ir saskaņā ar Pastāvīgās augu šķirņu aizsardzības komitejas atzinumu,
            
         IR PIEŅĒMUSI ŠO REGULU.
   1. pants
   Regulas (EK) Nr. 1238/95 9. panta 1. punktu aizstāj ar šādu tekstu:
   
      “1.   Birojs no Kopienas augu šķirņu selekcionāru autortiesību īpašnieka (turpmāk tekstā “īpašnieks”) iekasē maksu par katru gadu, kamēr ir spēkā Kopienas augu šķirņu selekcionāru autortiesības (turpmāk tekstā “ikgadējā maksa”) EUR 300 apmērā par 2003.–2005. gadu un EUR 200 apmērā par 2006. un turpmākajiem gadiem. Personām, kuras par 2006. gadu ir samaksājušas EUR 300, Birojs atmaksā starpību EUR 100.”
   
   2. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2006. gada 1. janvāra.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2005. gada 14. decembrī
      
         
            Komisijas vārdā —
         
         
            Komisijas loceklis
         
         Markos KYPRIANOU
      
   
   
      (1)  OV L 227, 1.9.1994., 1. lpp. Regulā jaunākie grozījumi izdarīti ar Regulu (EK) Nr. 873/2004 (OV L 162, 30.4.2004., 38. lpp.).
   
      (2)  OV L 121, 1.6.1995., 31. lpp. Regulā jaunākie grozījumi izdarīti ar Regulu (EK) Nr. 1177/2005 (OV L 189, 21.7.2005., 26. lpp.).